Bakster-eŭkalipto

La Bakster-eŭkalipto (Eucalyptus baxteri) estas eŭkalipto kiu estas indiĝena en la sudoriento de Aŭstralio,  ĉeestante ekde suda  Novsudkimrujo tra  Viktorio kaj en Fleŭrjeŭ-Duoninsulo kaj Kanguru-Insulo de orienta Suda Aŭstralio.

Ĝiaj scienca kaj Esperanta nomoj memorigas la botanikiston William Baxter (mortinta en 1836) kiu kolektis plantojn en la koncerna regiono.

Priskribo
Ĝi estas mez-dimensia arbo kiu povas atingi altecon de  40 metroj.  La kruda fibra arboŝelo estas kolore griza-bruna.  La junecfolioj estas 8 cm larĝaj kaj 13 cm longaj, dum la ledecaj maturecfolioj estas 3 cm larĝaj kaj 13 cm longaj kaj laŭforme oblongaj kaj kolore verdaj. La florado okazas de decembro al aprilo kaj la blankaj abundaj floroj havas diametron de 2 cm.

Bakster-eŭkalipto apartenas al ne-laŭtaksonomia grupo de la fibroŝelaj eŭkaliptoj (stringybarks).

Literaturo

 Hall, Norman; R.D. Johnston; G.M. Chippendale 1975 : Forest trees of Australia, Australian Department of Agriculture, Forestry and Timber Bureau, Canberra, 334 p., pp. 170–171. ISBN O 642 98480 8

Vidu ankaŭ
Lofti-montaraj duonarbaroj

Eksteraj ligiloj

 Bakster-eŭkalipto (PlantNet).

Kategorio:Mirtacoj
Kategorio:Arboj de Aŭstralio
Kategorio:Plantoj el la Aŭstralazia ekozono